****

Creu cynhwysiant cymdeithasol, ysbrydoli uchelgais artistig a darparu adnodd ar gyfer y gymuned ehangach

**Polisi Iaith Gymraeg**

|  |  |
| --- | --- |
| **Llofnodwyd:****Cytunwyd yng nghyfarfod yr Ymddiriedolwyr ar 18 Gorffennaf 2022****​** | **Dyddiad:** |
| **Dyddiad adolygiad: 26ain Ebrill 2023** |

**Datganiad o fwriad:**

Mae Celf o Gwmpas yn cydnabod y Gymraeg fel iaith swyddogol gyfartal yng Nghymru a’i phwysigrwydd fel rhan gynhenid o gefnogi bywyd diwylliannol bywiog a ffyniannus yn y wlad.

Pwyseleisia Cynllun Corfforaethol Cyngor Celfyddydau Cymru “Er Budd Pawb” am yr angen am hygyrchedd ac mae’n cydnabod bod nifer o rwystrau'n parhau i fodoli. Mae Celf o Gwmpas yn croesawu’r weledigaeth yn y ddogfen hon ac wrth ddymuno bod yn rhan o sicrhau bod y weledigaeth hon yn cael ei gwireddu, yn cydnabod bod angen i ni gymryd sylw o’r heriau sydd yn cael eu nodi yn y cynllun.

Gweithia Celf o Gwmpas i ddatblygu ein ‘cynnig’ Cymraeg yn raddol ar draws ein rhaglenni celfyddydol ac o fewn seilwaith y sefydliad.

**Cyfrifoldebau**

**Cyfrifodlebau ymddiriedolwyr:**

Mae’r Ymddiriedolwyr yn cydnabod bod ganddynt gyfrifoldeb i hybu a chefnogi’r defnydd o’r Gymraeg.

• Bwrdd Ymddiriedolwyr Celf o Gwmpas sy'n gyfrifol am weithredu, monitro ac adolygu'r polisi hwn.

• Mae'r Ymddiriedolwyr yn cydnabod bod derbyn cyllid o rai ffynonellau yn gofyn am gadw at safonau'r Gymraeg.

• Mae'r Ymddiriedolwyr yn cydnabod yr angen i fonitro cynnydd Cynllun Gweithredu'r Iaith Gymraeg fel mater o drefn a darparu cefnogaeth ar gyfer dysgu a gwelliant parhaus.

**Cyfrifoldebau Staff:**

• Mae staff yn gyfrifol am sicrhau eu bod yn ymwybodol o'r Polisi Iaith Gymraeg a'r cynllun gweithredu.

• Mae gan staff gyfrifoldeb i gefnogi'r defnydd o'r Gymraeg o fewn gwaith Celf o Gwmpas.

• Anogir staff i ddatblygu neu adeiladu ar eu sgiliau iaith Gymraeg a'u hyder eu hunain

**Trefniadau a gweithdrefnau**

* **​**Parhau i weithio gyda swyddog Cynnig Rhagweithiol y Gymraeg PAVO a Chomisiynydd y Gymraeg, Cymru er mwyn datblygu safonau a fydd yn sicrhau ein bod yn gwella ein sgiliau a’n harlwy Cymraeg yn raddol, gan gynnwys o fewn Canolfan Celf a Stiwdio Celf.
* Sicrhau monitro systematig o'r defnydd o'r Gymraeg ar draws ein rhaglenni celfyddydol a'n seilwaith mewnol.
* Cynnwys ystyriaeth o'r Gymraeg yn y cylch cynllunio prosiect blynyddol ac mewn cynigion prosiect.
* Adolygu a diweddaru Cynllun Gweithredu'r Iaith Gymraeg yn flynyddol
* Adolygu'r Strategaeth Farchnata a'r Strategaeth Codi Arian yn flynyddol i sicrhau ystyriaeth briodol o siaradwyr Cymraeg a hyrwyddo'r Gymraeg.

**Codi ymwybyddiaeth a hyfforddiant**

• Briffio staff newydd yn ystod y cyfnod sefydlu

• Hyfforddiant gloywi blynyddol i bob aelod o staff ac Ymddiriedolwyr

• Ystyried ceisiadau am amser i ffwrdd a/neu arian i fynychu cyrsiau iaith Gymraeg

​